ຜູ້ນຳຄົນໃໝ່ ຂອງລັດອິສລາມ ຫຼື ISIL ເປີດເຜີຍຕົນເອງ ໃນວີດີໂອ (ວີດີໂອ)
websites ຕ່າງໆຂອງກຸ່ມມຸສລິມ ຫົວຮຸນແຮງ ສະແດງຮູບຊາຍຄົນນຶ່ງ ທີ່ອ້າງຕົນເອງວ່າ ເປັນຜູ້ນຳຂອງ ລັດອິສລາມ​ໃນ​ຊີ​ເຣຍ ​ແລະ​ພາກ​ເໜືອ​ຂອງ​ອີຣັກ .
ວີດີໂອທີ່ປາກົດອອກມາໃນ websites ຕ່າງໆຂອງພວກຫົວຮຸນ ແຮງມຸສລິມ ທີ່ກ່າວກັນວ່າມີວັດຖຸປະສົງເພື່ອສະແດງໃຫ້ເຫັນຜູ້ ທີ່ແຕ່ງຕັ້ງຕົນເອງເປັນຜູ້ນຳຂອງ ລັດອິສລາມໃນຊີເຣຍແລະໃນ ພາກເໜືອຂອງອີຣັກ ທີ່ຫາກໍປະກາດຕັ້ງຂຶ້ນມາໃໝ່ໆນັ້ນ ວີດີໂອ ທີ່ລົງໃນ websites ຕ່າງໆໃນວັນເສົາວານນີ້ ສະແດງ ໃຫ້ເຫັນ ຮູບຂອງນາຍ Abu Bakr al-Baghdadi ໃຫ້ຄຳສັ່ງ ສອນທີ່ໂບດມຸສ ລິມແຫ່ງນຶ່ງໃນເມືອງ Mosul ຜູ່ກ່ຽວໄດ້ຮຽກຮ້ອງໄປຍັງພວກລູກນ້ອງ ໃຫ້ຊ່ອຍຕົນຖ້າຫາກວ່າ ຕົນເຮັດຖືກຕ້ອງ  ແລະໃຫ້ພາຕົນ  ຖ້າຫາກວ່າ ຕົນເຮັດ ບໍ່ຖືກ ບັນດານັກຊ່ຽວຊານ ກ່າວວ່າ ເບິ່ງຄືວ່າ ຊາຍທີ່ເຫັນຢູ່ໃນວີດີໂອ ແມ່ນ ນາຍ Baghdadi ທີ່ບໍ່ສູ້ປາກົດໂຕໃຫ້ເຫັນນັ້ນ ພວກນັກຕໍ່ສູ້ຂອງກຸ່ມ ISIL ຂອງນາຍ Baghdadi ໄດ້ຍຶດເອົາຫຼາຍເຂດໃຫຍ່ໆໃນພາກ ເໜືອຂອງອີຣັກ ແລະເປັນນຶ່ງໃນບັນດາກຸ່ມມຸສລິມຫົວຮຸນແຮງຈັດຫຼາຍໆກຸ່ມ ທີ່ກຳລັງ ທຳການສູ້ລົບ ເພື່ອໂຄ່ນລົ້ມລັດຖະບານຊີເຣຍຢູ່ໃນເວລານີ້ ນາຍ Baghdadi ໄດ້ປະກາດຈັດຕັ້ງລັດອິສລາມຂຶ້ນ ໃນພາກເໜືອຂອງອີຣັກ ແລະຊີເຣຍ ແລະໄດ້ຮຽກຮ້ອງໃຫ້ຊາວມຸສລິມໃນທົ່ວໂລກ ອົບພະຍົບໄປຢູ່ທີ່ນັ້ນ ແລະຈັບອາ ວຸດທຳການຕໍ່ສູ້ຮ່ວມກັນ